Donald Trump și-a recunoscut, în premieră, înfrângerea: "Joe Biden a câștigat pentru că alegerile au fost trucate".
Donald Trump a recunoscut, duminică, pentru prima dată, că a pierdut alegerile prezidențiale din 2020 în fața președintelui ales, Joe Biden. Trump a avut o avalanșă de mesaje postate pe Twitter. "A câștigat pentru că alegerile au fost trucate", a scris Trump, referindu-se la Biden.
Pentru prima dată după alegerile prezindețiale din SUA, Donald Trump și-a recunoscut înfrângerea în fața președintelui ales Joe Biden, potrivit businessinsider.com. De când Biden a fost ales președintele Americii, Administrația Trump refuzat să coopereze cu echipa de tranziție Biden.Duminică, Donald Trump a lansat o serie de postări pe Twitter, unde a acceptat ideea înfrângerii sale din alegeri. În ciuda acestui aspect, Trump a scris că Biden a câștigat alegerile pentru că procesul a fost compromis. "A câștigat pentru că alegerile au fost trucate", a scris Trump.Trump: "Alegerile prin poștă sunt o glumă bolnavă!""Toate greșelile mecanice care au avut loc în Noaptea Alegerilor au fost într-adevăr prinse încercând să fure voturi", a adăugat el. "Au reușit, totuși, fără să fie prinși. Alegerile prin poștă sunt o glumă bolnavă!", a mai reacționat Trump, pe Twitter.Biden a câștigat alegerile cu 306 voturi ale Colegiului Electoral, cu mult peste cele 270 de voturi necesare pentru a câștiga președinția. De partea cealaltă, Trump a obținut 232 de voturi electorale.Mai mult, echipa de campanie a lui Trump a emis o serie de procese în unele state swing, pentru a susține cererile de fraudă ale alegătorilor, dar acestea nu au avut succes în instanță.